Az aradi tizenhárom

Igazi bús, őszi idő volt október 6-án, amikor a templomkertben, az az 1848-as emlékműnél (ágyúnál) gyülekeztek az alsó tagozatosok, hogy fejet hajtsanak az Aradon 1849. október 6-án történt szomorú események előtt. A negyedikesek versekkel és a történelmi események felidézésével emlékeztek meg a 13 honvédtiszt kivégzéséről. Egy-egy név elhangzása után szívbe markolóan hangzott a dob hangja, mely a katonák életének végét jelezte. A mécsesek pislákoló fénye mellett énekelt emlékező dalok és a tiszteletteljes koszorúzás tette teljessé az ünnepet. Majd a tanórákon természetesen felkerültek a táblákra a vértanúk képei és az életkori sajátosságoknak megfelelő szinten a hallottak megbeszélése. A felső tagozatosok ünnepi műsorral az iskola aulájában tisztelegtek a vértanúk emléke előtt.